text: Bodil er nu en regulær orkan
  05 december 2013 kl. 15.41
  Stormen, som netop nu begynder sin værste fase i Syd- og Sønderjylland er nu så voldsom, at der er tale om en regulær orkan, oplyser TV2 Vejret.
  Kl. 16.30 måltes i Thorsminde middelvinde på 37 m/s, og det er fuld orkan. I vindstødene har man målt op til 44 m/s i byen, hvor uvejret indtil nu har været voldsomt.
  Det er anden gang i år og ligeledes kun anden gang siden 8. januar 2005, at der måles orkan i middelvinden på dansk grund, oplyser TV2 Vejret.
  